Aalborg Stiftstidende, 1828-04-14
J Mødet i Overhuset den 31te Marts er Kornbillen, bleven debatteret. Hertugen af Wellington androg paa at forelægge Huset visse Papirer, hvoraf Virkningen af den Parlaments=Akt, som i Fjor blev udstedt, betræffende Jndførselen af det Korn, som havde været under Laas forinden den 1ste Juli 1827, kunde erfares. Han benyttede denne Leilighed, til at skildre Beskaffenheden af den Bill, som nu vilde blive foreslaaet om Kornindførselen. - "Som bekjendt, sagde han, ere Anskuelserne herover, heelt forskjellige. Nogle stemme for høie Afgivter, andre for fri Jndførsel. Jeg og mine Colleger holde det derfor for Pligt at foreslaae en Middelvei, paa hvilken Partierne kunne nærme sig hinanden og som tillige er til Publicums Bedste. J hvor forskjellige Meningerne endog kunne være, er der derom dog kun een, at det er nødvendigt at bringe denne Sag under en fast Bestemmelse, og selve de, som stemme for toldfri Jndførsel eller for Erlæggelsen af en kuns ringe Afgivt (og efter min Formening kan en saadan fast Afgivt, naar den overhovedet skal finde Sted, kun være ringe) ville dog tillige, at Landmændenes Tarv maae nyde al mulig Beskyttelse. De høie Skatter, i Særdeleshed af Grund Eiendomme, gjøre denne Beskyttelse nødvendig; men en staaende lav Afgivt vilde bringe de mindre frugtbringende Grundstykker ud af Dyrkning og selve de meere lønnende vilde lide derunder; Agerbruget vilde lammes, og England omsider, i Henseende til sin Underholdning, blive afhængig af Udlandet. - Men naar nu endogsaa de fremmede Stater vilde lægge en høi Udførselstold paa deres Korn, hvad da? Dog selv uden dette Tilfælde vilde vi stedse komme til at betale Kornet saa høit, som i Misvext-Aar; thi de udenlandske Producentere vilde ei sætte deres Priser efter egne Landspriser og egne Udlæg, men vore Priser vilde blive Normen. - Nedsættelse af Tolden vilde følgelig ei have nogen Nedsættelse i Priserne, men snarere deres Forhøielse til Følge. Hvorledes vilde det derhos gaae Jrland, som aarlig forsyner os med 2 Mill. Qvarter Korn, deriblandt 400,000 Quarter Hvede. Det vilde miste sin næsten eneste Hjelpekilde. Men ogsaa de engelske Landbrugere, hvis Capitaler og Jndustrie have bragt Landvæsenet til dets nærværende Høide, vilde føle sligt et Stød. - At disse Mænds Uafhængighed vedligeholdes er af ligestor Jnteresse baade for Kjøbmanden og Manufacturisten, for den Fattige som for det hele Publicum; den Adelige med Borgeren, selve Regjeringen, hvem de have ydet saamegen Bistand, maae føle dette lige dybt. - Et fuldstændigt Forbuds-System har atter andre Onder i Følge med sig. Det lader sig ei udføre uden enten at frembringe Mangel - høie Priser eller vel endog - Overflød; det sidste nemlig, naar der blev indført mere Hvede end fornødent, som endnu befindes i Landet, efter at en rigelig Høst har bødet paa Mangelen - eller endelig en Dalen af Priserne, lige skadelig for Ind- og Udlandet. Med Rette blev det i forrige Aar bemærket, at Jndførsels-Prisen 76 Sh. pr. Quarter under nærværende Omstændigheder lige saalidet var passende, som den forhen bestemte af 80 Sh. og at den meget nærmede sig et fuldstændigt Forbud. - Vort nye Forslag skal nu grunde sig paa billen fra i Fjor, med de faldende Priser skulle Afgivterne stige og omvendt. Dette var Hovedindholden af Hertugens Tale, denne Gienstand, betræffende, hvorhos det tillige var hans Forslag, at det, hvad Havre og Byg angaaer skulde have sit Forblivende ved Bestemmelserne i Loven for forrige Aar.